**Napközis tábor tájékoztató**

Impulz Mozgásközpont

* A táborba való érkezés minden reggel 8-tól, legkésőbb 9 óráig.
* A nap végén 16 órára jöjjenek a gyerekekért.
* A gyermekek csak szülővel vagy a szülő által előre felhatalmazott személlyel hagyhatják el a tábor helyszínét.
* A gyermekek minden nap kapnak tízórai és uzsonna csomagot, illetve két fogásos meleg ebédet, ásványvizes automatából tudnak vizet tölteni maguknak. Ha ezen felül úgy gondolják szükségük lenne valamire, azt kérjük küldjék el a gyerekekkel.
* A teremben nem lehet fekete talpú edzőcipőt használni, hogy ne fogja meg a sportpadlót, kérjük ennek megfelelően hozzanak cipőt a gyerekek.
* Az olyan tárgyakat, amikre minden nap szükség lehet, nem muszáj hazavinniük a gyerekeknek, értékmegőrző szekrényeinkben tudják tárolni azokat.

**Az alábbiakra lesz szükség a tábor ideje alatt:**

* **kulacs vagy valamilyen üveg, amibe tudnak vizet tölteni a gyerekek**
* **törölköző edzés közbeni használathoz**
* **edzőruha (olyan ruha, amiben kényelmesen tudnak a gyerekek mozogni)**
* **váltóruha (egy váltás mindenképpen!)**
* **edzőcipő beltérre (nem fekete talpú és tiszta!)**
* **cipő szabadtéri mozgáshoz**
* **papucs (benti közlekedéshez)**
* **naptej**
* **szúnyogriasztó spray**
* **pulóver, hosszúnadrág, ha kint hűvösebb lenne**
* **sapka (kültéri mozgáshoz, ha napos idő lenne)**

**A tábor egy napja, hogy tudják mikor mit csinálnak a gyerekek:**

8:00-9:00 érkezés, játékok, ráhangolódás

9:00-10:15 mozgásos óra

10:30-11:00 tízórai, pihenő

11:00-12:30 kézműves foglalkozás

12:30-13:00 ebéd

13:00-14:15 csendes pihenő

14:15-15:30 mozgásos óra

15:30-16:00 uzsonna, pihenő

Ez kis mértékben változhat, időtől függ, hogy mikor lesz udvari mozgás és mikor a teremben, Illetve meglátjuk mennyire lesznek fáradtak a gyerekek.

A tábor árából fennmaradó összeg kifizetése, illetve a nyomtatványok aláírása a tábor első napján reggel történik, tudnak kézpénzzel és bankkártyával is fizetni, de igény esetén utalhatják is az összeget.

Kérjük úgy érkezzenek, hogy legyen idő az adminisztrációra!

Ha bármi kérdésük lenne még, keressenek minket bizalommal!

 **A teremben nem mindig van térerő így, ha el szeretnének érni minket napközben, akkor az alábbi vezetékes számon tudnak hívni minket: 06 1 293 1548**

Várjuk Önöket és gyermekeiket szeretettel!

Üdvözlettel,

Impulz Mozgásközpont csapata